laion/Wikipedia-Exotic huggingface dataset:
দেয়াড়া ইউনিয়ন

দেয়াড়া ইউনিয়ন বাংলাদেশের খুলনা বিভাগের সাতক্ষীরা জেলার অন্তর্গত একটি ইউনিয়ন। দেয়াড়া সাতক্ষীরা জেলার কলারোয়া থানার অন্তর্গত একটা ইউনিয়ন। কপোতাক্ষ নদ যশোর জেলার কেশবপুর ও মনিরামপুর উপজেলা থেকে এটাকে পৃথক করেছে।ইউনিয়নের উত্তর-পশ্চিম পাশে কেশবপুরের ত্রিমোহনী ইউনিয়ন উত্তর -পূর্ব পাশে মনিরামপুরের মশ্বিমনগর ইউনিয়ন এবং দক্ষিণ ও দক্ষিণ-পূর্ব পাশে যথাক্রমে কলারোয়ার যুগীখালি ও কুশুডাঙ্গা ইউনিয়ন অবস্থিত। ২০০৯ সালের হিসেব অনুযায়ী দেয়াড়ার মোট জনসংখ্যা ১৯,১৭৮ জন। সংখ্যাগরিষ্ঠ মুসলিম সম্প্রদায়ের পাশাপাশি হিন্দু খ্রিষ্টান সহ অন্যান্য ধর্মাবলম্বীরা এই ইউনিয়নে শান্তিপূর্ণ ভাবে বসবাস করছেন। দেয়াড়া ইউনিয়নে বেশ কিছু সরকারী বেসরকারী শিক্ষা প্রতিষ্ঠান রয়েছে।"দেয়াড়া মাধ্যমিক বিদ্যালয়","দেয়াড়া সরকারি প্রাথমিক বিদ্যালয়",দেয়াড়া দাখিল মাদ্রাসা,দেয়াড়া আবাদপাড়া সরকারি প্রাথমিক বিদ্যালয়,দেয়াড়া কাশিয়াডাঙ্গা সরকারি প্রাথমিক বিদ্যালয়,খোর্দ্দ বহুমূখী মাধ্যমিক বিদ্যালয়,খোর্দ্দ সালেহা হক মাধ্যমিক বালিকা বিদ্যালয়, উলুডাঙ্গা দাখিল মাদ্রাসা, খোর্দ্দ সরকারী প্রাথমিক বিদ্যালয় উল্লেখযোগ্য। দেয়াড়া দেয়াড়া কাশিয়াডাঙ্গা ছলিমপুর খোরদো উলুডাঙ্গা পাকুড়িয়া দলুইপুর বাংলাদেশের উপজেলা বাংলাদেশের জেলাসমূহ বাংলাদেশের বিভাগসমূহ "দেয়ারা ইউনিয়ন"। dearaup.satkhira.gov.bd। ২০১৯-১২-১৭ তারিখে মূল থেকে আর্কাইভ করা। সংগ্রহের তারিখ ২০১৯-১২-১৫।  এস.এম সাইফুর রহমান (২০১২)। "কলারোয়া উপজেলা"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। বাংলাপিডিয়া: বাংলাদেশের জাতীয় বিশ্বকোষ (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।
হারানো মসজিদ

বাংলাদেশের লালমনিরহাট জেলায় ৬৯ হিজরি সনে নির্মিত একটি মসজিদের সন্ধান পাওয়া গেছে। মসজিদটির কেবল ধ্বংসাবশেষ অবশিষ্ট থাকায় এটি স্থানীয়ভাবে হারানো মসজিদ নামে পরিচিত। এই মসজিদটিকে বাংলাদেশের তথা দক্ষিণ এশিয়ার সবচেয়ে পুরনো মসজিদ বলে ধারণা করা হয়। এই মসজিদের নতুন নামকরণ করা হয়েছে সাহাবায়ে কেরাম মসজিদ। সুপ্রাচীন এই মসজিদটি রংপুর-কুড়িগ্রাম মহাসড়কের ১ কিলোমিটার দক্ষিণে লালমনিরহাট সদর উপজেলার পঞ্চগ্রাম ইউনিয়নের রামদাস মৌজায় অবস্থিত। লালমনিরহাটের পঞ্চগ্রাম ইউনিয়নের রামদাস মৌজায় বহুদিন ধরে একটি পতিত জঙ্গল ছিল। জঙ্গলের নাম ছিল মজদের আড়া। স্থানীয় ভাষায় আড়া শব্দের মানে জঙ্গলময় স্থান। জঙ্গল পরিষ্কার করার সময় প্রাচীনকালের কিছু ইট বেরিয়ে আসে। এমনিভাবে মাটি ও ইট সরাতে গিয়ে একটি মসজিদের ভিত খুঁজে পাওয়া যায়। এখানের একটি প্রচিীন শিলালিপির পাঠ থেকে মসজিদের প্রতিষ্ঠাকাল ৬৯ হিজরি (৬৮৮–৬৮৯ খ্রিস্টাব্দ) জানা গেছে। মসজিদের ধ্বংসস্তূপের ভিতরে ৬’’×৬’’×২’’ আকারের একটি শিলালিপি পাওয়া যায়। লিপিটিতে আরবি ভাষায় ষ্পষ্টাক্ষরে লেখা আছে “লা-ইলাহা-ইল্লাল্লাহু মুহাম্মদুর রাসুলুল্লাহ, হিজরি সন ৬৯”। শিলালিপিটি বর্তমানে রংপুরের তাজহাট জাদুঘরে সংরক্ষিত আছে। ১৯৮৭ সালের প্রথমভাগে স্থানীয়রা সাংবাদিক ও গবেষকদের কাছে হারানো মসজিদ সম্পর্কে অবহিত করেন। তখন শতাধিক গবেষক, প্রত্নতাত্ত্বিক ও ইতিহাসবিদ এখানে গবেষণা করতে ছুটে আসেন। টাইগার ট্যুরিজম প্রতিষ্ঠানের উপদেষ্টা টিম স্টিল লালমনিরহাটের মসজিদটি নিয়ে ব্যাপক গবেষণা করেছেন। প্রথাগত ইতিহাস অনুযায়ী ১০০০ শতকে চট্টগ্রাম অঞ্চলে সুফিদের প্রথম আগমন ঘটে। ১১০০ থেকে ১২০০ শতকে সুফিদের মাধ্যমে পূর্ববাংলায় ইসলামের প্রচার ও প্রসার শুরু হয় এবং তাঁদের হাতেই এই অঞ্চলে প্রথম মসজিদ নির্মাণ হয়। তাই এত আগে এখানে মসজিদ নির্মাণের বিষয়টি আশ্চর্যজনক। টিম স্টিল তখন আমেরিকান ইনস্টিটিউট অফ আর্কিওলজিস্ট প্রতিষ্ঠানের সঙ্গে যোগাযোগ করেন। সেখানকার ইসলামের ইতিহাস সংক্রান্ত গবেষকগণ বলেন অনেক রোমান ও জার্মান ইতিহাসবিদের লেখায় আরব ও রোমান বণিকদের ব্রহ্মপুত্র অববাহিকায় নৌ-বাণিজ্যের সূত্রে আসা-যাওয়ার কথা জানা যায়। এছাড়া বেশ কয়েকটি চলমান গবেষণায় ব্রহ্মপুত্র-তিস্তা অববাহিকাকে পৃথিবীর সবচেয়ে পুরোনো আন্তর্জাতিক বাণিজ্যের নৌপথ হিসেবে ব্যবহৃত হওয়ার প্রমাণও পাওয়া গেছে। টিম স্টিল পঞ্চগড়ের ভিটাগড়ে প্রাচীন নগরের নিদর্শন পাওয়া প্রত্নতাত্ত্বিক অধ্যাপক শাহনেওয়াজের গবেষণা থেকেও সহায়তা পান। তিনি মনে করেন মসজিদটি নির্মাণের ইতিহাস খুঁজে পেলে হয়তো বাংলাদেশের উত্তরাঞ্চলের ইতিহাসের সঙ্গে বিশ্ব সভ্যতার সম্পর্কের আরেক ইতিহাস জানার পথ উন্মোচিত হবে। মসজিদটি ২১ ফুট চওড়া এবং ১০ ফুট লম্বা ছিল। এর চারটি স্তম্ভ ছিল, যার দুটি সম্পূর্ণ ধ্বংসপ্রাপ্ত। নতুন মসজিদ শিলালিপি মূল অংশ ধ্বংসাবশেষ মূল অংশ প্রাচীন মিম্বর বর্তমান মিম্বর বর্তমান নামাজের স্থান ও ধ্বংসাবশেষ (২০২১) এক কাতার মসজিদ "বাংলাদেশে পাওয়া প্রাচীন মসজিদের অবশিষ্টাংশ"। Al Jazeera।  সাহাবায়ে কেরাম মসজিদ, সমকাল, ৬ নভেম্বর ২০১৫[স্থায়ীভাবে অকার্যকর সংযোগ] "লালমনিরহাট জেলা"। লালমনিরহাট জেলা বাতায়ন। ২০১৭-১১-১৫ তারিখে মূল থেকে আর্কাইভ করা। সংগ্রহের তারিখ ২০১৯-১১-০৪।  "Harano Masjid"। Harano Masjid | theindependentbd.com। সংগ্রহের তারিখ ২০১৯-১১-০৪।  "Ruins of a Lost Mosque"। The Daily Star (ইংরেজি ভাষায়)। ২০১৩-০৩-০৯। সংগ্রহের তারিখ ২০১৯-১১-০৪।  "সাড়ে তেরো শ বছর আগের মসজিদ"। ৬ জুন ২০১৮ তারিখে মূল থেকে আর্কাইভ করা। সংগ্রহের তারিখ ১ মার্চ ২০১৮।  উইকিমিডিয়া কমন্সে হারানো মসজিদ সংক্রান্ত মিডিয়া রয়েছে। Ancient mosque unearthed in Bangladesh
সৈয়দা সায়রা মহসীন

সৈয়দা সায়রা মহসীন (জন্ম: ১০ সেপ্টেম্বর ১৯৬৫) হলেন বাংলাদেশের একজন রাজনীতিবিদ ও দশম জাতীয় সংসদ নির্বাচনে ২৩৭ নং (মৌলভীবাজার-৩) আসন থেকে নির্বাচিত জাতীয় সংসদ সদস্য। ২০১৪ সালের ৫ জানুয়ারি তারিখে অনুষ্ঠিত দশম জাতীয় সংসদ নির্বাচনে তার স্বামী সৈয়দ মহসিন আলী এই আসন থেকে “সংসদ সদস্য” হিসাবে নির্বাচিত হওয়ার পর ২০১৫ সালের ১৪ সেপ্টেম্বর মৃত্যুবরণ করলে ঐ বছরেরই ২৩ নভেম্বর অনুষ্ঠিত উপ-নির্বাচনে তিনি “সংসদ সদস্য” হিসেবে নির্বাচিত হন। সৈয়দা সায়রা মহসীন ১৯৬৫ সালের ১০ সেপ্টেম্বর তৎকালীন সিলেট জেলার মৌলভীবাজারে জন্মগ্রহণ করেন। তার স্বামী সৈয়দ মহসিন আলী। মৌলভীবাজার জেলার, মৌলভীবাজার - ৩ আসনে মৌলভীবাজার সদর উপজেলা এবং মৌলভীবাজার উপজেলার নির্বাচনে প্রতিদ্বন্দ্বিতা করার জন্য বাংলাদেশ আওয়ামী লীগের মনোনীত প্রার্থী সৈয়দা সাইরা মহসিন মনোনীত হন। ১৪ সেপ্টেম্বর ২০১৫ তারিখে স্বামী সৈয়দ মহসিন আলীর মৃত্যুর পর আসনটি খালি হয়ে যায়। মনোনয়নপত্র প্রধানমন্ত্রী শেখ হাসিনার অনুমোদন পায়। বাংলাদেশ নির্বাচন কমিশন তার সকল প্রতিপক্ষের প্রার্থীতা বাদ দিয়ে নির্বাচনে অসহযোগিতায় জয়ী হয়। ৭ ডিসেম্বর ২০১৫ তারিখে স্পিকারের কার্যালয়ে সংসদ স্পিকার শরীন শারমিন চৌধুরী তার শপথ গ্রহণ করেন। ১০ম জাতীয় সংসদ নির্বাচন - ২০১৪; বাংলাদেশের জাতীয় সংসদের সদস্যদের তালিকা। "১০ম জাতীয় সংসদ সদস্য তালিকা (বাংলা)"। www.parliament.gov.bd। বাংলাদেশ জাতীয় সংসদ সচিবালয়, গণপ্রজাতন্ত্রী বাংলাদেশ সরকার। ২০১৯-০৯-১৬ তারিখে মূল থেকে আর্কাইভ করা। সংগ্রহের তারিখ ১ মার্চ ২০১৮।  বাংলাদেশ গেজেট : অতিরিক্ত সংখ্যা (পিডিএফ)। ঢাকা: নির্বাচন কমিশন, বাংলাদেশ। ৮ জানুয়ারি ২০১৪। পৃষ্ঠা ২২৫। ২৪ জানুয়ারি ২০১৪ তারিখে মূল (পিডিএফ) থেকে আর্কাইভ করা। সংগ্রহের তারিখ ১ মার্চ ২০১৮।  "সায়রা মহসিন বিনা প্রতিদ্বন্দ্বিতায় নির্বাচিত"। জাগোনিউজ২৪.কম অনলাইন। ২৩ নভেম্বর ২০১৫। সংগ্রহের তারিখ ৪ মার্চ ২০১৮।  "Constituency 237_10th_Bn"। www.parliament.gov.bd। বাংলাদেশ জাতীয় সংসদ সচিবালয়, গণপ্রজাতন্ত্রী বাংলাদেশ সরকার। ২০১৯-০১-১৬ তারিখে মূল থেকে আর্কাইভ করা। সংগ্রহের তারিখ ১ মার্চ ২০১৮।  "Mohsin's wife gets AL ticket for Moulvibazar-3 by-polls"। The Daily Star (ইংরেজি ভাষায়)। ৯ নভেম্বর ২০১৫। সংগ্রহের তারিখ ১৮ নভেম্বর ২০১৭।  "Ex-minister Mohsin Ali's wife wins Moulvibazar by-polls"। observerbd.com। ১ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ১৮ নভেম্বর ২০১৭।  "Syeda Saira Mohsin sworn in as MP"। theindependentbd.com। The Independent। সংগ্রহের তারিখ ১৮ নভেম্বর ২০১৭।  মাননীয় সংসদ সদস্য সৈয়দা সায়রা মহসীন ওয়েব্যাক মেশিনে আর্কাইভকৃত ২০২৩-১০-০৯ তারিখে - বাংলাদেশ জাতীয় সংসদ সচিবালয় কর্তৃক প্রকাশিত সংক্ষিপ্ত জীবনী। ১০ম জাতীয় সংসদ সদস্য তালিকা (বাংলা) ওয়েব্যাক মেশিনে আর্কাইভকৃত ২০১৯-০৯-১৬ তারিখে - বাংলাদেশ জাতীয় সংসদ সচিবালয় কর্তৃক প্রকাশিত ১০ম জাতীয় সংসদ সদস্যদের পূর্ণাঙ্গ তালিকা।
অনু মহাপ্রভু মন্দির

অনুমহাপ্রভু মন্দির নবদ্বীপের মনিপুর রাজবাড়ির মন্দির। মণিপুররাজ ভাগ্যচন্দ্রের কন্যা বিম্বাবতী দেবীর সেবিত বিগ্রহ এখানে পূজিত হয়। মন্দিরটি নবদ্বীপ শহরের দক্ষিণে মনিপুর রাজবাড়ীতে অবস্থিত। অনু মহাপ্রভু মন্দিরের প্রাচীন মূর্তিটি ১৭৯৮ খ্রিষ্টাব্দে মনিপুর রাজ ভাগ্যচন্দ্র নবদ্বীপে নিয়ে এসেছিলেন। মহারাজ চৌরজিৎ সিংহ ১৮১৩ খ্রিষ্টাব্দে এখানে একটি মন্দির নির্মাণ করেন। ১৩২৭ বঙ্গাব্দ এই নির্মিত হয়। তখন একটি সমতল ছাদের মন্দির তৈরি করা হয়। ১৯৭২ খ্রিষ্টাব্দে মন্দিরের চূড়া ও শিখর নির্মাণ হয়। মণিপুররাজ ভাগ্যচন্দ্রের কন্যা বিম্বাবতী দেবীর সেবিত বিগ্রহ এখানে পূজিত হয়। কাঁঠাল কাঠ নির্মিত অপরূপ এই অনুমহাপ্রভুর মূর্তির নির্মাণ শৈলীতে মণিপুরী শৈলীর প্রভাব সুস্পষ্ট। এছাড়াও অষ্টাদশ শতাব্দীতে মণিপুররাজ ভাগ্যচন্দ্রের শাসনামলে তার কন্যা বিম্বাবতী দেবীর বিশেষ উদ্যোগে সিলেটে রাসেশ্বরী পালার সূচনা করেন। নবদ্বীপের মণিপুর রাজবাড়ির রথ প্রায় তিন শতাব্দী ধরে পালন হচ্ছে। মণিপুররাজ ভাগ্যচন্দ্র সিংহ ১৭৯৭ সালে নবদ্বীপে আসেন । তার কন্যা বিম্বাবতী মঞ্জরি মহাপ্রভু দর্শনের স্বপ্নাদেশ পেয়েছিলেন। এরপর রাজা ভাগ্যচন্দ্রের মৃত্যুর পর কুমার চৌরজি সিংহ বোন বিম্বাবতী মঞ্জরীর ইচ্ছানুসারে নবদ্বীপে বসতি স্থাপন করেন। তারপর ১৮০৫ থেকে নবদ্বীপে মণিপুর রাজবাড়ির রথের সূচনা হয়। রাজবাড়ির চারটি মন্দির ঘুরে রথ পুনরায় রাজবাড়িতেই ফিরে আসে। মাসির বাড়ির প্রথা এখানে নেই। তবে উল্টোরথ পর্যন্ত প্রতি সন্ধ্যায় উৎসব হয়। মণিপুরী নাচের সঙ্গে জয়দেবের পদ গেয়ে জগন্নাথের সন্ধ্যারতি এই রথযাত্রার স্বতন্ত্র ঐতিহ্য। নবদ্বীপ তথা নদিয়ার অন্যতম প্রাচীন এই রথযাত্রা প্রসঙ্গে গবেষক প্রবীর ভট্টাচার্য বলেন, মণিপুরের রাজবাড়ির রথ প্রথা প্রকরণে উল্লেখযোগ্য স্বতন্ত্রের অধিকারী। একমাত্র মণিপুরের রথেই জগন্নাথদেব একমাত্র আরোহী। রথ থেকে উল্টোরথ প্রতিদিন রাত্রে জগন্নাথদেবের সামনে কবি জয়দেবের দশাবতার স্তোত্র গাওয়া হয়। মণিপুরের রথে জগন্নাথদেব একা হওয়ার একটি জনশ্রুতি আছে। প্রবীরবাবু বলেন, মণিপুর রথের আরও একটি বৈশিষ্ট্য হলো এই রথ যাত্রাপথে বিভিন্ন ভক্তের বাড়িতে থামে এবং সেই বাড়ির তরফ থেকে জগন্নাথকে আরতি করা হয় এবং তার ভোগ দেওয়া হয়। "Sri Sri Anumahaprabhu Mandir, Manipur Old Palace | Church/Religious Organization | India | eListing.in"। eListing.in (ইংরেজি ভাষায়)। সংগ্রহের তারিখ ২০১৮-০৩-০১। [স্থায়ীভাবে অকার্যকর সংযোগ] "সিলেটে 'রাসেশ্বরী পালা' পরিবেশন"। সংগ্রহের তারিখ ২০১৮-০৪-২৬। [স্থায়ীভাবে অকার্যকর সংযোগ] সংবাদদাদাতা, নিজস্ব। "ভাগ্যচন্দ্র স্মরণে মিশে গেল নবদ্বীপ-মণিপুর"। আনন্দবাজার পত্রিকা। সংগ্রহের তারিখ ২০১৮-০৩-০১।  "আনন্দবাজার পত্রিকা - মুর্শিদাবাদ ও নদিয়া"। সংগ্রহের তারিখ ২০১৮-০৩-০১।
শাহাব উদ্দিন

শাহাব উদ্দিন (জন্ম: ৩১ ডিসেম্বর ১৯৫৪) একজন বাংলাদেশি রাজনীতিবিদ এবং সাবেক পরিবেশ, বন ও জলবায়ু পরিবর্তন মন্ত্রী। দশম জাতীয় সংসদে তিনি হুইপ হিসেবে দায়িত্ব পালন করেন। তিনি মৌলভীবাজার-১ আসন থেকে সপ্তম, নবম, দশম, একাদশ এবং দ্বাদশ জাতীয় সংসদে বাংলাদেশ আওয়ামী লীগের মনোনয়নে সংসদ সদস্য নির্বাচিত হন। শাহাব ১৯৫৪ সালের ৩১ ডিসেম্বর মৌলভীবাজারের বড়লেখার পাখিয়ালা গ্রামে জন্মগ্রহণ করেন। তার পিতার নাম মোঃ আব্দুর রহিম ও মাতা আনোয়ারা বেগম। তিনি মুরারিচাঁদ কলেজ থেকে ১৯৭৫ সালে স্নাতক ডিগ্রি লাভ করেন। শাহাব ১৯৯৬ সালের জুনে অনুষ্ঠিত সপ্তম জাতীয় সংসদ নির্বাচনে প্রথমবারেরমত আওয়ামী লীগের প্রার্থী হিসেবে মৌলভীবাজার-১ থেকে নির্বাচন করে বিজয়ী হন। সপ্তম জাতীয় সংসদে তিনি ডাক, তার ও টেলিযোগাযোগ মন্ত্রণালয় এবং পরিবেশ ও বন মন্ত্রণালয় সম্পর্কিত সংসদীয় স্থায়ী কমিটির সদস্য ছিলেন। ২০০১ সালে অষ্টম জাতীয় সংসদ নির্বাচনে তিনি প্রতিদ্বন্দ্বিতা করে পরাজতি হন। এরপর ২০০৮ সালে নবম জাতীয় সংসদ নির্বাচনে বিজয়ী হয়ে নবম সংসদে ভূমি মন্ত্রণালয় এবং প্রবাসী কল্যাণ ও বৈদেশিক কর্মসংস্থান মন্ত্রণালয় সম্পর্কিত সংসদীয় স্থায়ী কমিটির সদস্য হিসেবে দায়িত্ব পালন করেন। ২০১৪ সালে দশম জাতীয় সংসদে তিনি হুইপ হিসেবে এবং একইসাথে প্রবাসী কল্যাণ ও বৈদেশিক কর্মসংস্থান মন্ত্রণালয় সম্পর্কিত সংসদীয় স্থায়ী কমিটি, জাতীয় সংসদের বিশেষ অধিকার কমিটি, বাংলাদেশ এ্যাসোসিয়েশন্স অব পার্লামেন্টারিয়ান অন পপুলেশন এ্যান্ড ডেভলপমেন্ট (বিএপিপিডি), নিরাপদ মাতৃত্ব ও মাতৃস্বাস্থ্যের উন্নয়ন বিষয়ক সাব-কমিটির সদস্য হিসেবে দায়িত্ব পালন করেন। ২০১৮ সালে একাদশ জাতীয় সংসদ নির্বাচনে একই আসন থেকে বিজয়ী হয়ে শেখ হাসিনার চতুর্থ মন্ত্রিসভায় পরিবেশ, বন ও জলবায়ু পরিবর্তন মন্ত্রীর দায়িত্ব পান। শাহাব ব্যক্তিগত জীবনে বেগম শিরিন আক্তারের সাথে বিবাহ বন্ধনে আবদ্ধ হন। এই দম্পতির দুই পুত্র ও দুই কন্যা সন্তান রয়েছে। "Constituency 235_10th_Bn"। www.parliament.gov.bd। বাংলাদেশ জাতীয় সংসদ সচিবালয়, গণপ্রজাতন্ত্রী বাংলাদেশ সরকার। ২০১৯-০১-১৬ তারিখে মূল থেকে আর্কাইভ করা। সংগ্রহের তারিখ ১ মার্চ ২০১৮।  বাংলাদেশ গেজেট : অতিরিক্ত সংখ্যা (পিডিএফ)। ঢাকা: নির্বাচন কমিশন, বাংলাদেশ। ৮ জানুয়ারি ২০১৪। পৃষ্ঠা ২২৫। ২৪ জানুয়ারি ২০১৪ তারিখে মূল (পিডিএফ) থেকে আর্কাইভ করা। সংগ্রহের তারিখ ১ মার্চ ২০১৮।  "মাননীয় মন্ত্রী"। পরিবেশ, বন ও জলবায়ু পরিবর্তন মন্ত্রণালয়। সংগ্রহের তারিখ ১৫ জানুয়ারি ২০২০।  "শাহাব উদ্দিন"। প্রথম আলো। সংগ্রহের তারিখ ১৫ জানুয়ারি ২০২০।
বিলাইছড়ি থানা

বিলাইছড়ি থানা বাংলাদেশের রাঙ্গামাটি জেলার অন্তর্গত বিলাইছড়ি উপজেলার একটি থানা। বিলাইছড়ি থানা গঠিত হয় ১৯৭৬ সালে। বিলাইছড়ি উপজেলার ৪টি ইউনিয়নের প্রশাসনিক কার্যক্রম বিলাইছড়ি থানার আওতাধীন। ইউনিয়নসমূহ: ১নং বিলাইছড়ি ২নং কেংড়াছড়ি ৩নং ফারুয়া ৪নং বড়থলি বিলাইছড়ি উপজেলা রাঙ্গামাটি জেলা "বিলাইছড়ি থানা - police.belaichari.rangamati"। police.belaichari.rangamati.gov.bd।  "বিলাইছড়ি উপজেলা - বাংলাপিডিয়া"। bn.banglapedia.org।
ফ্রান্স–ব্রুনাই সম্পর্ক

ব্রুনাই-ফ্রান্স সম্পর্ক বলতে ব্রুনাই এবং ফ্রান্সের মধ্যকার বৈদেশিক সম্পর্ককে বোঝানো হয়ে থাকে। ব্রুনাইয়ের দূতাবাস প্যারিসে অবস্থিত এবং ফ্রান্সের দূতাবাস বন্দর সেরি বেগাওয়ানে অবস্থিত। দুদেশের মধ্যে সম্পর্ক ১৯৮৪ সালের ৮ মে থেকে প্রতিষ্ঠিত হয়। ১৯৯৬-এ, হাসানাল বলকিয়াহ দুদেশের সরকারি কর্মকর্তাদের মধ্যে পারস্পরিক পরিদর্শন উন্নীত করতে রাষ্ট্রীয় সফরে ফ্রান্সে যান। ২০১১-তে, উভয় দেশের মধ্যে ব্যবসা বাণিজ্য ১কোটি €তে পৌঁছয়। ব্রুনাই এবং ফ্রান্স উভয় দেশের কোম্পানিসমূহ তেল ও গ্যাস শিল্পে সুযোগ সন্ধান করতে থাকে, এবং ফরাসি কোম্পানিসমূহ সম্ভাব্য যৌথ কারবারে ব্রুনাইয় অংশীদার খুঁজতে থাকে। আকাশপথে পরিসেবা প্রদানে, রয়াল ব্রুনাই এয়ারলাইন্স (আরবিএ) এয়ার ফ্রান্স-কেএলএময়ের সাথে একটি ১২ বছরের প্রকৌশল অংশীদারি চুক্তিতে সাক্ষর করেছে। এছাড়াও প্রতিরক্ষামূলক সাহায্য সহযোগিতার লক্ষে ১৯৯৯ সালে একটি সমঝোতা স্মারকলিপিতে ব্রুনাই এবং ফ্রান্স স্বাক্ষর করে। JDWC MEETING WITH FRANCE Ministry of Defence Brunei Darussalam "Brunei-France Relations" (ইংরেজি ভাষায়)। Ministry of Foreign Affairs and Trade (Brunei)। ২২ ফেব্রুয়ারি ২০১৪ তারিখে মূল থেকে আর্কাইভ করা। সংগ্রহের তারিখ ১৩ ফেব্রুয়ারি ২০১৪।  "Economic relations" (ইংরেজি ভাষায়)। France Diplomatie। ২২ আগস্ট ২০১২। ২১ ফেব্রুয়ারি ২০১৪ তারিখে মূল থেকে আর্কাইভ করা। সংগ্রহের তারিখ ১৩ ফেব্রুয়ারি ২০১৪।  Siti Hajar & Khal Baharulalam (২৬ নভেম্বর ২০১৩)। "FRENCH, BRUNEI COMPANIES MEET TO EXPLORE OPPORTUNITIES IN OIL & GAS INDUSTRY" (ইংরেজি ভাষায়)। BruDirect। ২২ ফেব্রুয়ারি ২০১৪ তারিখে মূল থেকে আর্কাইভ করা। সংগ্রহের তারিখ ১৩ ফেব্রুয়ারি ২০১৪।  Koo Jin Shen (২৫ নভেম্বর ২০১৩)। "French companies seek joint ventures with Brunei partners" (ইংরেজি ভাষায়)। The Brunei Times। ২২ ফেব্রুয়ারি ২০১৪ তারিখে মূল থেকে আর্কাইভ করা। সংগ্রহের তারিখ ১৩ ফেব্রুয়ারি ২০১৪।  Steven Thompson (১৮ জুন ২০১৩)। "Royal Brunei Airlines signs $75m engineering deal with Air France-KLM" (ইংরেজি ভাষায়)। Routes News। ৬ মার্চ ২০১৪ তারিখে মূল থেকে আর্কাইভ করা। সংগ্রহের তারিখ ১৩ ফেব্রুয়ারি ২০১৪।  "BRUNEI-FRANCE SEEK WAYS TO STRENGTHEN BILATERAL RELATIONS" (ইংরেজি ভাষায়)। Ministry of Defence Brunei Darussalam। ৮ জুলাই ২০১০। ২৪ ফেব্রুয়ারি ২০১৪ তারিখে মূল থেকে আর্কাইভ করা। সংগ্রহের তারিখ ১৩ ফেব্রুয়ারি ২০১৪।  প্রবেশদ্বার:  এশিয়া
আর্ঘান্দাব জেলা

আর্ঘান্দাব জেলা (পশতু/ফার্সি: ارغنداب) আফগানিস্তানের কান্দাহার প্রদেশের কেন্দ্রীয় অঞ্চলে অবস্থিত একটি অন্যতম জেলা। ভৌগোলিক অবস্থান অনুযায়ী জেলাটি পশ্চিমে পাঞ্জাব ও খাকরেজ জেলার সীমানা বরাবর অবস্থান করছে, এছাড়াও উত্তর ও পূর্বে শাহ ওয়ালী কোট জেলা এবং পূর্ব ও দক্ষিণে কান্দর জেলা রয়েছে। ২০০৬ সালের আদমশুমারীর হিসাব অনুযায়ী, এখানকার জনসংখ্যা ছিল প্রায় ৫৪,৯০০ জন এর মত। জেলাটির কেন্দ্রীয় শহর কান্দাহারের উত্তর-পশ্চিমে অবস্থিত। আর্ঘান্দাব নদীটি জেলা শহরে পশ্চিমে জেলার মধ্য দিয়ে প্রবাহিত হয়ে থাকে এবং হেলমান্দ ও আর্ঘান্দাব উপত্যকা কর্তৃপক্ষ কর্তৃক কৃষিক্ষেত্রে সেচ ব্যবস্থা পরিচালিত হয়। জলবায়ু, নদী এবং সেচ দিয়ে অধিবাসীরা বিভিন্ন ধরনের উৎপাদনের ক্ষেত্রসমূহ একত্রিত করে থাকেন। এই অঞ্চলের অধীনস্থ কৃষি ফসলগুলি মধ্যে রয়েছে, ডালিম, আঙ্গুর, আলুবোখারা এবং গাঁজা। (pdf) The Helmand Valley Project in Afghanistan: A.I.D. Evaluation Special Study No. 18 ওয়েব্যাক মেশিনে আর্কাইভকৃত ৮ এপ্রিল ২০১৩ তারিখে C Clapp-Wicek & E Baldwin, U.S. Agency for International Development, published December 1983 আর্ঘান্দাব জেলা মানচিত্র (পিডিএফ)
কৈলাশটিলা

কৈলাশটিলা সিলেটের ঐতিহাসিক দর্শনীয় স্থান। শাহজালাল ইয়েমেনীর ৩৬০ আওলিয়ার সফর সঙ্গী শাহ নূর এখানে আস্তানা গড়ে ছিলেন। ইবাদতের জন্য কৈলাশটিলার উপরে একটি গুহা নির্মাণ করেন যা আজও বিদ্যমান। প্রায় ৪০০ ফুট উঁচু টিলার উপরে ঈদগাহ অবস্থিত যেখানে স্থানীয় লোকজন ঈদের নামাজ পড়েন। কৈলাশটিলা বাংলাদেশের একমাত্র খনিজ তেলক্ষেত্র হওয়ায় দেশের জাতীয় অর্থনীতিতে গুরুত্ব ভুমিকা রাখছে। কৈলাশটিলা একইসাথে খনিজতেল এবং প্রাকৃতিক গ্যাসক্ষেত্র। সিলেট শহর থেকে ২৫ কিলোমিটার দক্ষিণপূর্বে গোলাপগঞ্জ উপজেলার লক্ষণাবন্দ ইউনিয়নে অবস্থিত। এই ভূতাত্ত্বিক গঠনটি বঙ্গীয় পুরঃখাতের বলিত বলয়ের পার্শ্বে অর্থাৎ সিলেট খাদের পূর্ব পার্শ্বে অবস্থান করে। এটি উত্তরে সিলেট ভূতাত্ত্বিক গঠন, পূর্বে বিয়ানীবাজার এবং দক্ষিণে ফেঞ্চুগঞ্জ উপজেলা দ্বারা বেষ্টিত। এই ভূতাত্ত্বিক গঠনটিকে গিরিশিরার মাঝখানের সামান্য চাপা অংশ ফেঞ্চুগঞ্জ ঊর্ধ্বভাঁজটি থেকে বিচ্ছিন্ন করেছে। এই ঊর্ধ্বভাঁজটি ডুপিটিলা স্তরসমষ্টি সমেত ভূ-পৃষ্ঠে প্রকটিত। এটি একটি উত্তর-উত্তরপূর্ব ও দক্ষিণ-দক্ষিণপশ্চিম দিকে বিন্যস্ত অসম ঊর্ধ্বভাঁজ। একটি ঘাত চ্যুতি উত্তর দিকে সিলেট ভূতাত্ত্বিক গঠন থেকে কৈলাস টিলা ভূতাত্ত্বিক গঠনকে পৃথক করেছে। ভূতাত্ত্বিক গঠনটি ৬ কিমি লম্বা এবং ৩ কিলোমিটার চওড়া। পূর্ব পার্শ্ব অপেক্ষা পশ্চিম পার্শ্ব খাড়া। পাকিস্তান শেল অয়েল কোম্পানি ১৯৬২ সালে এটি আবিষ্কার করে। এটি বাংলাদেশের ২য় বৃহত্তম গ্যাসক্ষেত্র। এখানে প্রমাণিত ও সম্ভাব্য গ্যাস মজুত ৩.৬৫ ট্রিলিয়ন ঘনফুট এবং উত্তোলনযোগ্য মজুত ২.৫২ ট্রিলিয়ন ঘনফুট। গ্যাসের সঙ্গে এখানে প্রচুর পরিমাণে কনডেনসেটও পাওয়া যায়। ১৯৮৩ সাল থেকে অদ্যাবধি এই ক্ষেত্র থেকে গ্যাস উত্তোলন করা হচ্ছে। অবাণিজ্যিকভাবে এই ক্ষেত্রের গভীরে খনিজ তেলও পাওয়া যায়। দেশের ঐতিহ্যবাহী একটি টিলা সিলেটের গোলাপগঞ্জ উপজেলার কৈলাশ টিলা | যার খ্যাতি ছড়িয়ে আছে দেশ বিদেশে। এ কৈলাশ টিলা থেকে উত্তোলিত গ্যাস দেশের অর্থনীতিতে গুরুত্বপূর্ণ ভূমিকা রাখছে। কিন্তু এ কৈলাশ টিলায় যাতায়াতের একমাত্র রাস্তা মুকিতলা গ্রামের ‘কৈলাশ টিলা সড়ক’। বাংলাদেশ স্কাউট সিলেট অঞ্চল পেট্রোবাংলা শ্রী চৈতন্য মন্দির আলভিনা গার্ডেন বাংলাদেশের দর্শনীয় স্থানসমূহ গোলাপগঞ্জ উপজেলা লক্ষণাবন্দ ইউনিয়ন "লক্ষণাবন্দ ইউনিয়ন [[বাংলাদেশ জাতীয় তথ্য বাতায়ন]]"। ৩১ মার্চ ২০২০ তারিখে মূল থেকে আর্কাইভ করা। সংগ্রহের তারিখ ২ মার্চ ২০১৮।  গোলাপগঞ্জের ইতিহাস ও ঐতিহ্য - আনোয়ার শাহজাহান, প্রকাশকাল. প্রথম প্রকাশ নভেম্বর ১৯৯৬ বাংলাপিডিয়া। "লক্ষণাবন্দ ইউনিয়ন"।  উইকিভ্রমণে কৈলাশটিলা সম্পর্কিত ভ্রমণ নির্দেশিকা রয়েছে। কৈলাশটিলা- ওয়েব্যাক মেশিনে আর্কাইভকৃত ৮ নভেম্বর ২০২০ তারিখেবাংলাদেশ জাতীয় তথ্য বাতায়ন বাংলাপিডিয়া
আর্ঘিস্তান জেলা

আর্ঘিস্তান জেলা (পশতু: ارغستان ولسوالۍ, ফার্সি: ولسوالی ارغستان) আফগানিস্তানের কান্দাহার প্রদেশের উত্তরপূর্ব অঞ্চলে অবস্থিত একটি জেলা।ভৌগোলিক অবস্থান অনুযায়ী জেলাটি দক্ষিণ ও পশ্চিমে স্পিন বল্দাক জেলা, পশ্চিমে দামান জেলা, উত্তরে জাবুল প্রদেশ, পূর্বে মারুফ জেলা এবং পূর্ব ও দক্ষিণে পাকিস্তান অবস্থান করছে। ২০০৬ সালের আদমশুমারীর হিসাব অনুযায়ী, এখানকার জনসংখ্যা ছিল প্রায় ৩০,৫০০ জন। জেলাটির কেন্দ্রীয় শহর হচ্ছে আর্ঘিস্তান গ্রাম, যেটি আর্ঘিস্তান নদীর উপত্যকায় জেলাটির কেন্দ্রীয় অংশে অবস্থান করছে। আমেরিকান রক্ষিবাহিনী আফগানিস্তানের প্রাদেশিক পুনর্গঠন দলকে নিয়ন্ত্রণ করে থাকেন। "United States Institute of Peace - Association for Diplomatic Studies and Training - Afghanistan Experience Project" (পিডিএফ)। United States Institute of Peace। ২০০৭-১০-১০ তারিখে মূল (পিডিএফ) থেকে আর্কাইভ করা। সংগ্রহের তারিখ ২০০৭-১০-১২।  AIMS District Map ওয়েব্যাক মেশিনে আর্কাইভকৃত ১৬ মার্চ ২০০৬ তারিখে
আর্নেস্ট ওয়াল্টন

আর্নেস্ট টমাস সিন্টন ওয়াল্টন (অক্টোবর ৬, ১৯০৩ - জুন ২৫, ১৯৯৫) একজন আইরিশ পদার্থবিজ্ঞানী। তিনি ১৯৫১ খ্রিষ্টাব্দে জন ডগলাস কক্‌ক্রফ্‌টের সাথে যৌথভাবে পদার্থবিজ্ঞানে নোবেল পুরস্কার লাভ করেন। ওয়াল্টন পদার্থবিজ্ঞানে নোবেল পুরস্কার প্রাপ্ত একমাত্র আইরিশ। তার নোবেল পুরস্কার প্রাপ্তির কারণ ছিল, "কৃত্রিমভাবে ত্বরিত পারমাণবিক কণার মাধ্যমে পরমাণুর কেন্দ্রভাগের ট্রান্সমিউটেশন নিয়ে গবেষণা"। ওয়াল্টনের জন্ম আয়ারল্যান্ডের কান্ট্রি ওয়াটারফোর্ডের ডাংগারভানে। তাদের বাড়ির নাম এপওয়ার্থ কটেজ যা অ্যাবিসাইডের স্ট্রান্ডসাইড সাউথে অবস্থিত। তার বাবা রেভারেন্ড জন ওয়াল্টন (১৮৭৪ - ১৯৩৬) একজন মেথডিস্ট মন্ত্রী ছিলেন। তার মা'র নাম আনা সিন্টন (১৮৭৪ - ১৯০৬)। জন ডগলাস কক্‌ক্রফ্‌ট এবং আর্নেস্ট ওয়াল্টনই সর্বপ্রথম পরমাণুর কেন্দ্রীনের বিস্তৃত গঠন ব্যাখ্যা করেন। ১৯২০ এবং ১৯৩০-এর দশকে তারা লর্ড রাদারফোর্ডের সাথে কেমব্রিজে অবস্থিত ক্যাভেন্ডিশ গবেষণাগারে বেশ কিছু পরীক্ষা চালান। তারা এমন একটি ত্বরক যন্ত্র নির্মাণ করেন যার দ্বারা বিভিন্ন মৌলের পরমাণুর কেন্দ্রীনে দ্রুতগামী প্রোটন নিক্ষেপ করা সম্ভব হয়। নিক্ষেপের রুপান্তরগত ফলাফলগুলো তারা পর্যবেক্ষণ করেন। সেই সময় ক্যাভেন্ডিশ গবেষণাগারে পৃথিবী বিখ্যাত অনেক বিজ্ঞানী ও প্রকৌশলীর সমাবেশ ঘটেছিল। এদের মধ্যে আরও রয়েছেন জেমস চ্যাডউইক এবং জর্জ গ্যামো। আর্নেস্ট টি এস ওয়াল্টনের জীবনী ওয়েব্যাক মেশিনে আর্কাইভকৃত ৩ আগস্ট ২০০৪ তারিখে আল্‌সস ডিজিটাল লাইব্রেরি ফর নিউক্লিয়ার ইস্যুস থেকে প্রাপ্ত আর্নেস্ট ওয়াল্টনের উল্লেখযোগ্য রচনাবলী
ফেলিক্স ব্লখ

ফেলিক্স ব্লখ সুইজ পদার্থবিজ্ঞানী যদিও তার কর্মজীবন কেটেছে মূলত মার্কিন যুক্তরাষ্ট্রে। ১৯৫২ সালে তিনি বিজ্ঞানী এডওয়ার্ড মিল্‌স পারসেলের সাথে যৌথভাবে পদার্থবিজ্ঞানে নোবেল পুরস্কার লাভ করেন। "নিউক্লিয় চৌম্বক ক্ষেত্রে সূক্ষ্ণ পরিমাপের জন্য নতুন পদ্ধতি উদ্ভাবন এবং এর সাথে সংশ্লিষ্ট অন্যান্য আবিষ্কার" ছিল তাদের গবেষণার মূল বিষয় যেজন তারা এই পুরস্কার লাভ করেন। ব্লখ জুরিখে জন্মগ্রহণ করেন। ফিজিক্স টুডে ১৯৮৪, 37(3), pp. 115–116. ন্যাচার ১৯৫২, 170, pp. 911–912. ন্যাচার ১৯৫৪, 174, pp. 774–775. ম্যাকগ্র-হিল মডার্ন মেন অফ সাইন্স, ম্যাকগ্র-হিল, ১৯৬৬, খণ্ড ১, pp. 45–46. ন্যাশনাল সাউক্লোপিডিয়া অফ আমেরিকান বায়োগ্রাফি, James T. White & Co., 1921-1984, vol. I, pp. 310–312. নোবেল পুরস্কারের ওয়েবসাইটে জীবনী স্ট্যানফোর্ড বিশ্ববিদ্যালয়ের ওয়েবসাইটে ফেলিক্স ব্লখ
বড়থলি ইউনিয়ন

বড়থলি বাংলাদেশের রাঙ্গামাটি জেলার অন্তর্গত বিলাইছড়ি উপজেলার একটি ইউনিয়ন। প্রতিষ্ঠাকালীন সময়ের তথ্য অনুযায়ী বড়থলি ইউনিয়নের লোকসংখ্যা ২,৯৪৫ জন। বিলাইছড়ি উপজেলার সর্ব-দক্ষিণে বড়থলি ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ২০ কিলোমিটার। এ ইউনিয়নের উত্তরে ফারুয়া ইউনিয়ন; দক্ষিণ-পশ্চিমে বান্দরবান জেলার রোয়াংছড়ি উপজেলার আলেক্ষ্যং ইউনিয়ন, রোয়াংছড়ি সদর ইউনিয়ন, রুমা উপজেলার পাইন্দু ইউনিয়ন, রুমা সদর ইউনিয়ন, রেমাক্রীপ্রাংসা ইউনিয়ন, থানচি উপজেলার বলিপাড়া ইউনিয়ন ও থানচি সদর ইউনিয়ন এবং পূর্বে মিয়ানমারের চিন রাজ্য ও ভারতের মিজোরাম প্রদেশ অবস্থিত। ২০১৩ সালের ৪ নভেম্বর বিলাইছড়ি উপজেলাধীন ৩নং ফারুয়া ইউনিয়নে ৮নং ও ৯নং ওয়ার্ড নিয়ে বড়থলি ইউনিয়ন পরিষদ গঠন করা হয়। বড়থলি ইউনিয়ন বিলাইছড়ি উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম বিলাইছড়ি থানার আওতাধীন। এ ইউনিয়ন জাতীয় সংসদের ২৯৯নং নির্বাচনী এলাকা পার্বত্য রাঙ্গামাটি এর অংশ। এ ইউনিয়নের গ্রামগুলো হল: ওড়াছড়ি ধুপপানিছড়া পাড়া বড়থলি বড়থলি ইউনিয়নের সাক্ষরতার হার ১৫%। এ ইউনিয়নে ১টি প্রাথমিক বিদ্যালয় রয়েছে। প্রাথমিক বিদ্যালয় ওড়াছড়ি সরকারি প্রাথমিক বিদ্যালয় বিলাইছড়ি উপজেলার দুর্গম এলাকা ভারত ও মিয়ানমার সীমান্তবর্তী বড়থলি ইউনিয়ন। উপজেলা সদর থেকে এ ইউনিয়নে যোগাযোগের একমাত্র মাধ্যম ইঞ্জিন চালিত নৌকা অথবা পায়ে হেঁটে। এছাড়া বান্দরবান জেলার রুমা উপজেলা থেকেও পায়ে হেঁটে এ ইউনিয়নে আসা যায়। বড়থলি ইউনিয়নের মধ্য দিয়ে প্রবাহিত হচ্ছে রাইংখ্যং নদী। ধুপপানি ঝর্ণা বর্তমান চেয়ারম্যান: আতোমং মার্মা বিলাইছড়ি উপজেলা বিলাইছড়ি থানা রাঙ্গামাটি জেলা "ভারত-মায়ানমার সীমান্তবর্তী দুর্গম বড়থলি ইউনিয়ন গঠিত - সিএইচটি টুডে"। www.chttoday.com। [স্থায়ীভাবে অকার্যকর সংযোগ] http://180.211.137.51:321/DashboardunionN.aspx?div=4&dis=414&thana=41410&union=03[স্থায়ীভাবে অকার্যকর সংযোগ] "বান্দরবানে পর্যটকসহ ৪ জনকে অপহরণ"। [স্থায়ীভাবে অকার্যকর সংযোগ]
দামান জেলা

দামান জেলা আফগানিস্তানের কান্দাহার প্রদেশের কেন্দ্রীয় অংশে অবস্থিত একটি জেলা। ভৌগোলিক অবস্থান অনুযায়ী জেলাটি পশ্চিমে পাঞ্জাই ও কান্দাহার জেলা, উত্তরে শাহ ওয়ালী কোট জেলা, উত্তরপূর্বের জাবুল প্রদেশ, পূর্ব সীমান্তে আর্ঘিস্তান এবং স্পিন বল্দাক জেলা এবং দক্ষিণে রেগ জেলা সীমানা ঘিরে রেখেছে। ২০০৬ সালের আদমশুমারীর হিসাব অনুযায়ী, এখানকার জনসংখ্যা ছিল প্রায় ৩০,৭০০ জন। জেলাটির কেন্দ্রীয় শহরের নাম দামান গ্রাম। হেলমান্দ ও আর্ঘান্দাব উপত্যকা কর্তৃপক্ষ কর্তৃক কৃষিকষেত্রে সেচব্যবস্থা পরিচালিত হয়ে থাকে। (pdf) The Helmand Valley Project in Afghanistan: A.I.D. Evaluation Special Study No. 18 ওয়েব্যাক মেশিনে আর্কাইভকৃত ৮ এপ্রিল ২০১৩ তারিখে C Clapp-Wicek & E Baldwin, U.S. Agency for International Development, published December 1983 Afghanistan: Improved Roads Unlocks Access to Services and Opportunities (The World Bank, November 14, 2017) AIMS District map[স্থায়ীভাবে অকার্যকর সংযোগ]
এডওয়ার্ড মিল্‌স পারসেল

এডওয়ার্ড মিল্‌স পারসেল (আগস্ট ৩০, ১৯১২ - মার্চ ৭, ১৯৯৭) একজন মার্কিন পদার্থবিজ্ঞানী। তিনি ১৯৫২ সালে ফেলিক্স ব্লখের সাথে যৌথভাবে পদার্থবিজ্ঞানে নোবেল পুরস্কার লাভ করেন। তরল এবং কঠিন পদার্থে নিউক্লীয়-চৌম্বক রেজোন্যান্স (Nuclear magnetic resonance - NMR) আবিষ্কারের জন্য নোবেল পুরস্কার লাভ করেছেন। তার এই আবিষ্কার ১৯৪৬ সালে প্রকাশিত হয়। বর্তমানে বিশুদ্ধ পদার্থ এবং বিভিন্ন মিশ্রণের আণবিক গঠন পর্যবেক্ষণের জন্য এনএমআর ব্যাপক হারে ব্যবহৃত হয়। উইকিউক্তিতে এডওয়ার্ড মিল্‌স পারসেল সম্পর্কিত উক্তির সংকলন রয়েছে। National Academy of Sciences biography Edward Mills Purcell The story of the 21 cm line experiment, including a photo of Purcell